চলতি বছরের মাঝামাঝি সিলেট সিটি নির্বাচন হওয়ার কথা। এ নির্বাচনে আওয়ামী লীগ থেকে মেয়র পদে মনোনয়ন চান সাবেক মেয়র ও মহানগর আওয়ামী লীগের সভাপতি বদর উদ্দিন আহমদ কামরান, মহানগর আওয়ামী লীগের সাধারণ সম্পাদক আসাদ উদ্দিন আহমদ, শিক্ষাবিষয়ক সম্পাদক ও সিটি কাউন্সিলর আজাদুর রহমান আজাদ এবং বাফুফের কার্যনির্বাহী সদস্য ও সিলেট জেলা ক্রীড়া সংস্থার সাধারণ সম্পাদক মাহিউদ্দিন আহমদ সেলিম। বেশ কিছুদিন ধরেই এ চারজন সিলেটে প্রচার-প্রচারণা চালিয়ে যাচ্ছেন। এর মধ্যে বদর উদ্দিন কামরানই প্রার্থী বলে সবাই মনে করছেন। আর মাঠও কামরানের নিয়ন্ত্রণে। দলের কেন্দ্রেও তার অবস্থান শক্ত।